Млечни продукти с ниско съдържание на мазнини
Скорошно проучване показва, че колкото повече млечни продукти консумират възрастните, толкова по-голям е общият процент на приети калории, дошли от наситени мазнини. Но, погледнато от друга страна, приемът на млечни продукти доставя и много ключови хранителни вещества, които са важни както за подрастващите, така и за възрастните. Консумацията на млечни продукти доставя на организама протеини, калций, магнезий, фолиева киселина, В1, В2, В6, В12 и витамини А, d и Е.
 Затова, ако поддържате физическа активност и сте в добро здраве, не би следвало да се притеснявате от наситените мастни киселини, които ще консумирате от млечни продукти. Дори обаче да водите по-заседнал начин на живот, или имате други проблеми със здравето, все пак можете да получавате всички изброени хранителни вещества естестено от млечни продукти, без вредите.
 Решението е в нискомаслените млечни продукти. С намаляването на мазнините, намаляват и голяма част от калориите, които се съдържат в млечни продукти, По този начин отстранявате наситените мазнини и холестерола, без да губите голямата част от протеините, калция и повечето други витамини и минерали, които можете да приемате по естествен път чрез консумацията на млечни продукти.